Gosi sta kada bês mas ta kontici um novu tipo di furtu,ki sta dexa populason di Praia ciente na ses contador di agu.
Pois Polícia Nacional, sta recebe ultimamente kexas sobre um novu “moda” di furta, sta furtadu contador di agu,pa tradu cobre. Es material sta na ser txeu procurado pa delinquentes ki ta buskal, pa ba bendel na oficinas di ferro-bedju. Por isso, polícia dja recomenda pa populason di Praia pa es tranca e pa es reforsa proteson di ses contador ku grade.
Es grupu di delinquentes ki sta furta es contador ,es mesti sô kel cobre ki ta sta dentru di contador di agu, mas na pressa, ka ta dâs tempu di tra sô cobre pa es leba enton es ta panha contador interu, kada contador ta pesa mas di quatro quilo.
Es semana, serviço di Piquete di Esquadra Policial di Achada Santo António konsigui atxa seis contador ki bandidos larga na rua na bairro di Palmarejo dispos ki um morador di kel zona odjâs.
Três di kes contador ki atxadu foi robadu di mesmu casa. Moradores ki fika prejudikadu ku es furtus djês regista keixa e polícia sta ben encaminha es kazus pa Ministério Público.
Electra ta ixigi ma contador debi fika fora di casas pa facilita trabadju di técnicos.
Ora ki bandidos ta furta contador, txeu agu ta baza, e kela ta dâ morador txeu prejuízo, pois ta gasta agu.
PN dja alerta populason pa es reforsa na medidas pa segurança di ses contador, es dadu konsedju pa es poi grade ku moldura forte na contador. E si odjadu qualquer movimento suspetu pa txomadu polícia imediatamente.
Asemana
kea_Latn kea_Latn kea_Latn kea_Latn kea_Latn kea_Latn kea_Latn kea_Latn kmb_Latn